उत्तर प्रदेश के सिद्धार्थनगर में बूढ़ी राप्ती का जलस्तर घटने के बावजूद ग्रामीण क्षेत्रों में जलभराव बरकरार है. वहीं, बैदौली गांव के पास बाणगंगा नदी से कटान की आशंका है. उधर, जम्मू-कश्मीर में 3 दिन बाद शुक्रवार सुबह पहलगाम रूट पर अमरनाथ यात्रा शुरू हो गई है. हालांकि भूस्खलन के कारण बालटाल रूट पर श्रद्धालु अब भी फंसे हुए हैं. भारी बारिश के चलते भगवती नगर के यात्री निवास से श्रद्धालुओं के नए जत्थों को शुक्रवार सुबह पहलगाम और बालटाल स्थित बेस कैंप के लिए रवाना नहीं किया गया.